የጋምቤላ፣ ቤንሻንጉል ጉሙዝና ሱማሌ ክልሎች ምርጫው በሰላም መጠናቀቁን አስታወቁ
 አምስተኛው አገራዊ ምርጫ በጋምንቤላ፣ ቤኒሻንጉል ጉሙዝና በሱማሌ ክልሎች ህዝቡ ያለምንም ችግር መጠናቀቁን  የየምርጫ ጣቢያዎች ውጤት የማዳመር ሪፖርት በመዳመር  ላይ መሆኑን የየክልሎቹ የምርጫ ቦርድ ቅርንጫፍ ጽ/ቤቶች  አስታውቀዋል ።ክልሎቹ ቀደም ሲል ከአጎራባች አገራት በሚነሱ ጸረ ሰላም ሃይሎች የጸጥታ ችግር ሲያጋጥማቸው  የነበረ ሲሆን   ባሁኑ ወቅት ግን አስተማማኝ ሰላማቸው ተጠብቆ ምርጫው በተሳካ ሁኔታ መካሄዱን አስተባባሪዎቹ ገልጸዋል  ።ከምርጫ ጣቢያዎች የሚላከው ሪፖርት የማዳመር ስራ እየተከናወነ ሲሆን  እስከ አርብ  ባለው ጊዜ በማጠናቀቅ ወደ ኢትዮጵያ ብሄራዊ ምርጫ ቦርድ  እንደሚላክ ተናግረዋል።በየክልሉ ምርጫ ቦርድ  ቅርንጫፎቹ በጠቅላላ ምርጫው ከተመዘገበው  3 ሚሊየን 199 ሺሕ 833 ህዝብ ውስጥ 3 ሚሊየን 10 ሺሕ 400 ህዝብ መምረጡንም ገልጸዋል።የኢትዮጵያ ሱማሌ ምርጫ ቦርድ ቅርንጫፍ አስተባባሪ አቶ መሐመድ ሐቢብ እንደገለጹት  የዘንድሮ ምርጫ ለየት የሚያደርገው የሱማሌ ህዝብ ብሄራዊ ንነት በተረጋገጠበትና  አርብቶ አደሩም በመንደር በመሰባሰብ  በሰላም ተረጋግቶ መኖር በጀመረበት ወቅት መሆኑ ነው ብለዋል።በክልሉ  በመራጭነት ከተመዘገበው 2 ሚሊየን 617 ሺሕ 437 ህዝብ ውስጥ 2 ሚሊየን 543 ሺሕ 465 ህዝብ በነጻነት የሚፈልገውን መምረጡን አስታወቀዋል ።በክልሉ በስድስት ፖለቲካ ፓርቲዎች ለህዝብ ተወካዮችና ለክልል ምክርቤቶች ከቀረቡት 321 ዕጭዎች ውስጥ 93 ሴቶች መሆናቸውንም አመልክተዋል ።የቤኒሻንጉል ጉምዝ ክልል ምርጫ ቦርድ አስተባባሪ አቶ በዛብህ ዋቅጋሪ በበኩላቸው በክልሉ ከተመዘገበው 340 ሺሕ 159 ህዝብ ውስጥ በስልክ ችግር ምክንያት ያልደረሱን ቢነኖሩም እሰካሁን ባለን መረጃ መሰረት ድምጹን የሰጠው 297 ሺሕ 370 መሆኑን ገልጸው በክልሉ ባሉት 638 የምርጫ ጣቢያዎች 99 ለህዝብ ተወካዮችና 220 ዕጭዎች ለክልል ምክርቤት መቅረባቸውን  ጠቁመዋል።የጋምቤላ ክልል ምርጫ ቦርድ አስተባባሪ አቶ ኡሞድ ኢቢየል በበኩላቸው ከተመዘገበው 242 ሺሕ 257 ህዝብ እሰካሁን በደረሰ መረጃ መሰረት  70 በመቶ መምረጡን ጠቁመው ራቅ ባሉ አካባቢዎች ያሉ የምርጫ ጣቢያዎች ሪፖርት እስካሁን እንዳልደረሳቸው ተናግረዋል።ከዚህ በፊት የፖለቲካ ፓርቲዎች በሚያነሱት ቅሬታ ችግሮችን ለመፍታት ተጠምደው ይውሉ እንደነበርና አሁን ግን በተቋቋሙት የፖለቲካ ፓርቲዎች የጋራ ምክርቤቶችና መድረኮች ያለምንም ቅሬታ በሰላም መጠናቀቁ የዘንድሮው ለየት እንደሚያደርገው የምርጫ አስተባባሪዎቹ አስታውቀዋል አስረድተዋል ። 